Florigenas
Florigenas (arba „žydėjimo hormonas“) - į hormoną panaši molekulė, atsakinga už augalų žydėjimo kontrolę ir suaktyvinimą. Florigenas gaminamas lapuose ir veikia viršūninėje meristemoje bei pumpuruose. Yra žinoma, kad jis gali būti perduodamas transplantatui ir net veikti skirtingose rūšyse. Nustatyta, kad florigenas yra identiškas transkripcijos faktoriui FLOWERING LOCUS T (FT) .